
			IRAGARKIAK

			Beste iragarki ofizial batzuk

			EKONOMIAREN GARAPEN, JASANGARRITASUN ETA INGURUMEN SAILA

			5319

			IRAGARKIA, 2023ko azaroaren 9koa, Industria Administrazioaren Arabako Lurralde Ordezkaritzarena, zeinaren bidez argitaratzen baita «Urkabustaiz udalerrian (Araba) 13,2 kV-ko zirkuitu sinpleko aireko linearen eroalea berritzeko proiektua, «Urkabustaiz-Izarra Cto1», 170013700 zenbakiko «Larrazcueta» transformazio-zentro berrirako deribazioetan» izeneko proiektuak ukitutako ondasunak eta/edo eskubideak nahitaez eta presaz desjabetzeko espedientean ukitutako lurzatien zerrenda (espediente-zenbakia: 01-AT-Y-2022-16). Lurzati horiek eranskinean jasota daude, ukitutako pertsonei jakinarazteko eta prezio-orria eskatzeko.

			Ezinezkoa izan da jakinarazpen pertsonala egitea, eta, horregatik, Administrazio Publikoen Administrazio Prozedura Erkidearen urriaren 1eko 39/2015 Legearen 44., 45. eta 46. artikuluetan aurreikusitakoarekin bat etorriz, Estatuko Aldizkari Ofizialean argitaratzen da «Urkabustaiz udalerrian (Araba) 13,2 kV-ko zirkuitu sinpleko aireko linearen eroalea berritzeko proiektua, «Urkabustaiz-Izarra Cto1», 170013700 zenbakiko «Larrazcueta» transformazio-zentro berrirako deribazioetan» izeneko proiektuak ukitutako lurzatien zerrenda, eragindakoei prezio-orria eskatzeko.

			Interesdunek espedientea ikusi ahal izango dute, eta, zehazki, I-DE Redes Electricas Inteligentes, SAU onuradunak aurkeztutako prezio-orriak, alegazioak egiteko eta egoki iritzitako dokumentazioa aurkezteko, Industria Administrazioaren Arabako Lurralde Ordezkaritzan (Samaniego kalea 2, 01008, Vitoria-Gasteiz).

			Eranskinean aipatutako/interesdunak jakitun geratzeko argitaratzen da hau eta banakako jakinarazpenaren balioa izango du haientzat.

			Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

			Vitoria-Gasteiz, 2023ko azaroaren 9a.

			Industria Administrazioaren Arabako lurralde-ordezkaria,

			PEDRO RODRIGUEZ DIAZ.

